Selecționerul Edward Iordănescu a anunțat marți la amiază componența lotului echipei naționale de fotbal masculin cu care va aborda partida amicală cu Columbia, ce se joacă de la ora 21.30 pe Estadio Metropolitano din Madrid, potrivit news.ro.
Față de lotul selectat pentru meciul cu Irlanda de Nord, au apărut câteva modificări. Nu mai apar pe lista celor aleși Adrian Rus și Ștefan Târnovanu, în timp ce Vasile Mogoș nici nu a făcut deplasarea în Spania.
Aceștia au fost înlocuiți de cei trei jucători selecționați, care nu au fost pe listă la meciul cu Irlanda de Nord, mai exact Marian Aioani, Raul Opruț și Ionuț Nedelcearu.
Lotul României pentru amicalul cu Columbia
Florin Niță, 2 Andrei Raț, 3 Radu Drăgușin, 4 Cristian Manea, 5 Ionuț Nedelcearu, 6 Marius Marin, 7 Denis Alibec, 8 Alexandru Cicâldău, 9 George Pușcaș, 10 Nicolae Stanciu, 11 Raul Opruț, 12 Horațiu Mmoldovan, 13 Valentin Mihăilă, 14 Ianis Hagi, 15 Andrei Burcă, 16 Marian Aioani, 18 Răzvan Marin, 19 Denis Drăguș, 20 Denis Man, 21 Olimpiu Moruțan, 22 Bogdan Racovițan, 23 Deian Sorescu, 24 Darius Olaru, 25 Florinel Coman, 26 Adrian Șut, 27 Florin Tănase.